**ŠIAULIŲ MIESTO SAVIVALDYBĖS TARYBOS**

**KONTROLĖS KOMITETO**

**2023 METŲ VEIKLOS ATASKAITA**

Šiaulių miesto savivaldybės tarybos Kontrolės komitetas, savo veikloje vadovaudamasis teisės aktais ir Šiaulių miesto savivaldybės tarybos reglamentu, dirbo pagal Šiaulių miesto savivaldybės tarybos 2023 m. vasario 2 d. sprendimu Nr. T-29 ir 2023 m. liepos 13 d. sprendimu Nr. T-344 patvirtintas 2023 metų veiklos programas.

Kontrolės komiteto veiklos tikslai – Šiaulių miesto savivaldybės tarybos (toliau – Savivaldybės taryba) sprendimų vykdymo kokybė, efektyvus ir teisėtas Šiaulių miesto savivaldybės biudžeto ir turto naudojimas, kontrolės rezultatų įgyvendinimo efektyvumas. Visose srityse kontrolė padeda sėkmingai funkcionuoti, išvengti klaidų ir jų nebekartoti ateityje. Be tinkamos kontrolės sistemos sunku kryptingai siekti užsibrėžto tikslo ir jį sėkmingai įgyvendinti. Kontrolė turi apimti veiklos sritis visais lygiais: t. y. nuo struktūros iki funkcijų.

Kontrolės komitetą nuo 2023 m. sausio 1 d. iki 2023 m. balandžio 11 d. sudarė: Aurimas Lankas (pirmininkas), Gintautas Lukošaitis (pirmininko pavaduotojas), Denis Michalenko, Aurimas Žvinys. Nuo 2023 m. birželio 8 d. Kontrolės komitetą sudarė: Roma Janušonienė, Gintautas Lukošaitis (pirmininko pavaduotojas), Zakiras Medžidovas (pirmininkas), Justas Niauronis, Martynas Šiurkus, Aurimas Žvinys.

2023 m. įvyko 8 Kontrolės komiteto posėdžių. Posėdžiai vyko nuotoliniu būdu, naudojantis videokonferencinio ryšio platforma „Zoom.us“. Kontrolės komitetas apsvarstė 13 klausimų ir pateikė Šiaulių miesto savivaldybės tarybai išvadą dėl Kontrolės ir audito tarnybos ateinančių metų veiklos planui vykdyti reikalingų asignavimų.

Kontrolės komiteto darbas yra kolegialus, tad posėdžiuose dalyvavo ir svarstomais klausimais nuomonę išreiškė ne tik Kontrolės komiteto nariai, bet ir Savivaldybės kontrolės ir audito tarnybos, Savivaldybės administracijos darbuotojai ir savivaldybei pavaldžių įstaigų vadovai, atstovai.

Kontrolės komitetas svarstė šiuos klausimus:

* Dėl Šiaulių miesto savivaldybės tarybos Kontrolės komiteto 2023 metų veiklos programos patvirtinimo.
* Dėl Koncertinės įstaigos „Saulė“ audito ataskaitos. Kviestieji asmenys – Antanas Bartulis, Administracijos direktorius.
* Informacija apie vykdomus projektus, vėlavimus, pritaikytas priemones ir baudas rangovams.
* Dėl Šiaulių miesto savivaldybės tarybos Kontrolės komiteto 2023 metų veiklos programos patvirtinimo.
* Dėl informacijos apie Savivaldybės kontrolės ir audito tarnybos 2023 metų veiklos plano vykdymą.
* Dėl Savivaldybės kontrolės ir audito tarnybos 2023 metų veiklos plano tikslinimo ir papildymo.
* Dėl krepšinio klubas „Šiauliai“ finansavimo.
* Dėl Savivaldybės kontrolės ir audito tarnybos 2022 metų veiklos plano keitimo.
* Dėl Savivaldybės kontrolės ir audito tarnybos 2024 metų veiklos plano projekto svarstymo ir pasiūlymų dėl šio plano projekto papildymo ar pakeitimo teikimas.
* Dėl 2024 metų Kontrolės ir audito tarnybos programos sąmatos.
* Dėl 2024 metų Kontrolės ir audito tarnybos patikslinto veiklos plano projekto.
* Dėl Savivaldybės kontrolės ir audito tarnybos ateinančių metų veiklos planui vykdyti reikalingų biudžeto asignavimų vertinimo ir išvadų dėl jų savivaldybės tarybai teikimas.
* Dėl informacijos apie Kontrolės ir audito tarnybos 2023 metų veiklos plano vykdymą.

Kontrolės komitetas dirbo principingai ir atsakingai, komiteto nariai dalyvavo svarstymuose, reiškė savo nuomonę ir teikė prašymus bei pasiūlymus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_